Oto Fusán

Oto Fusán (* 30. marec 1922, Dolná Turecká, dnes Staré Hory† 30. júl 2019, Bratislava) bol slovenský geológ a geofyzik.

 Životopis 
náhľad|Česko-slovenskí geológovia na zjazde Karpatsko-balkánskej geologickej asociácie v Ľvove v roku 1958. Fusán stojaci 5. z ľava.
V roku 1946 dokončil štúdium na Prírodovedeckej fakulte Univerzity Komenského. Od roku 1948 pracovník Geologického ústavu Dionýza Štúra v Bratislave. Pričom v rokoch 1969 - 1976 bol jeho riaditeľom. Napriek zložitému normalizačnému obdobiu nebol v priebehu tohto obdobia z ústavu prepustený z politických dôvodov ani jeden pracovník.Samuel, O., 1997, Pozdrav k 75. narodeninám člena korešpondenta SAV Ota Fusána. Mineralia Slovaca, Geovestník, GEO 35 Na začiatku kariéry sa venoval riešeniu aktuálnych inžiniersko-geologických problémov, najmä pri stavbách vodných nádrží (Oravská priehrada, Nosice, Nitrianske Rudno). Následne pracoval na regionálno-geologickom výskume (Slovenské rudohorie, Čierna hora). Bol editorom prehľadných geologických máp 1 : 200 000 (listy Vysoké Tatry a Rimavská Sobota).

Ako jeden z prvých vysoko postavených slovenských geológov presadzoval implementáciu geofyzikálneho výskumu do geológieGrecula, P. a kolektív, 2002, História geológie na Slovensku. 2. zväzok. Štátny geologický ústav D. Štúra, Bratislava, s. 168. V neskoršom období sa podieľal na geofyzikálnom výskume hlbinnej stavby Západných Karpát. Spoluautor mnohých geologických máp Slovenska. Hlavný autor dosiaľ neprekonanej práce o predterciérnom podloží Západných Karpát na Slovensku.

Člen korešpondent ČSAV (1977). V rokoch 1973 - 1977 bol prezidentom Karpatsko-balkánskej geologickej asociácie. V rokoch 1978 - 1981 bol predsedom Slovenskej geologickej spoločnosti. Bol členom Slovenského zväzu protifašistických bojovníkov. V roku 1987 odišiel do dôchodku. Do geologického výskumu sa zapájal až do roku 1995.

Zomrel v Bratislave v lete roku 2019.

 Najvýznamnejšie práce 
Medzi najvýznamnejšie práce O. Fusána patria tieto mapové a monografické diela:
 Vysvetlivky k prehľadnej geologickej mape ČSSR 1:200 000 list Rimavská Sobota. (editor, 1962)
 Vysvetlivky k prehľadnej geologickej mape ČSSR 1:200 000 list Vysoké Tatry. (editor, 1963)
 Geological map of Czechoslovakia 1:500 000 (editor, 1967)
 Regionální geologie ČSSR. Díl II Západní Karpaty. (spolu s M. Maheľom, J. Kamenickým a A. Matějkom, 1967)
 Geológia československých Karpát. In Československá vlastiveda. Díl I (spolu s M. Mišíkom a A. Gorekom, 1968)
 Outline of the Structure of west Carpathians. (1973, ako spoluautor s D. Andrusovom a J. Bystrickým)
 Podložie terciéru Vnútorných Západných Karpát (1987, spolu s A. Bielym, J. Ibrmajerom a L. Rozložníkom)
 Tektonická mapa podložia terciéru vnútorných Západných Karpát (1987, spolu s J. Plančárom, J. Ibrmajerom)

 Ocenenia 
 Najlepší pracovník geologickej služby (1960)
 Za zásluhy o výstavbu (1970)
 Čestná plaketa Dionýza Štúra za zásluhy v prírodných vedách (1970)
 Cena Dionýza Štúra (2010)

 Referencie 

 Literatúra 
 Československý biografický slovník
 Encyklopédia Slovenska, II. zväzok: E - J, 1978

 Externé odkazy 


Kategória:Slovenskí geológovia
Kategória:Slovenskí geofyzici
Kategória:Slovenskí autori náučnej literatúry
Kategória:Absolventi Prírodovedeckej fakulty Univerzity Komenského
Kategória:Osobnosti zo Starých Hôr
Kategória:Pracovníci Štátneho geologického ústavu Dionýza Štúra